Уся гэтая гісторыя з робататэхнікай пачалася са з’яўленнем робатаў EV3 і магчымасцю іх набыць. Мне патэлефанаваў мой настаўнік, Яўген Лівянт, і спытаў, ці ведаю я, што такое LEGA-робаты і як з імі можна працаваць. “Не, — адказваю, — не ведаю”. Ён кажа: “І ніхто не ведае. Давай набудзем, навучымся і будзем праводзіць заняткі!” Купілі першыя шэсць робатаў, набралі дзяцей… Хутка стала зразумела, што, каб не гублялася матывацыя, было развіццё і выхад для зробленага, неабходныя спаборніцтвы. Так пачалася трэнерская праца. У 2014 годзе мы арганізавалі першую вялікую падзею — Мінскі турнір па робататэхніцы. А ужо ў 2015 годзе занялі 4 месца на Сусветнай Алімпіядзе робатаў.